
# Түбән Кама театры Казанга «Әлдермештән Әлмәндәр» спектаклен алып килә

Гастрольләр 15, 16 март көннәрендә Тинчурин исемендәге Татар дәүләт драма һәм комедия театры бинасында була.

Туфан Миңнуллин исемендәге Түбән Кама татар дәүләт драма театры Казанга ике көнлек гастрольләргә килә.

«Гастрольләр 15, 16 март көннәрендә Тинчурин исемендәге Татар дәүләт драма һәм комедия театры бинасында булачак», дип хәбәр итә театрның матбугат үзәге.

15 мартта Туфан Миңнуллин пьесасы буенча куелган «Әлдермештән Әлмәндәр» спектакле күрсәтелә. Төп рольдә театрның сәнгать җитәкчесе Рөстәм Галиев.

16 мартта театр Мостай Кәримнең «Озын-озак балачак» драмасын карарга чакыра.

Спектакльләр 18.30 минутта башлана.

Гастрольләр Татарстанда туган телләр һәм халыклар бердәмлеге елына багышлана.


Рузилә Мөхәммәтова

Следите за самым важным и интересным в Telegram-каналеТатмедиа

## Нет комментариев
Түбән Кама театры Казанга «Әлдермештән Әлмәндәр» спектаклен алып килә